Draft:Sanganee

Marc Bjerregaard Sanganee (født den 5. december 1992), bedre kendt under sit kunstnernavn Sanganee, er en dansk rapper, der er vokset op i Esbjerg, Danmark. Han er en politisk rapper, der skriver tekster, som opfordrer til oprør og omhandler emner som racisme og global opvarmning.

Ifølge Sanganee stammer hans håb på forandring fra sin barndom, hvor han besøgte sin familie i Indien og blev konfronteret med hård fattigdom. Som musiker er Sanganee desuden blevet dannet på baggrund af oplevelser med racisme i sin ungdom. Han har i den forbindelse fortalt om en episode, hvor han blev kropsvisiteret af politiet og bedt om at smide alt sit tøj. Sanganees oplevelser med racisme gjorde, at han følte, at han kunne relatere, da han i sin ungdom blev præsenteret for musikere, som brugte rap til at fortælle om racisme i USA.

Sanganee var 19 år gammel, da han første gang stod på en scene for at rappe. Her var han være med til at opvarme for Pede B, som Sanganee var stor fan af.

Som musiker har Sanganee arbejdet tæt sammen med produceren Masta JLJ, der ligeledes er født og opvokset i Esbjerg. Første gang de to fik omtale i det danske hiphop-miljø var i 2018, da de sammen udgav en EP ved navn Små Øjeblikke.

I 2021 udgav Sanganee sit første album ved navn Lyden af Modstand. Siden har han udgivet endnu et album (Lyden af Modstand 2) samt endnu en EP med Masta JLJ (Gruppementalitet).